08/07/2015 | Administración LocalMunicipal
San Sadurniño
Formación e competencias da Xunta de Goberno Local

A N U N C I O FORMACIÓN E COMPETENCIAS DA XUNTA DE GOBERNO LOCAL Mediante o presente fanse públicos os acordos adoptados polo Pleno do Concello, na sesión extraordinaria celebrada o día 26 de xuño de 2015 en relación coa existencia e composición da Xunta de Goberno Local e das delegacións competenciais efectuadas polo Pleno na mesma: “SÉTIMO.–ACORDOS RELATIVOS Á XUNTA DE GOBERNO LOCAL. Dase conta da proposta do grupo de goberno, en aplicación do previsto na Lei 7/1985, de 2 de abril, reguladora das bases do réxime local e no Regulamento Orgánico do Concello, consistente en que se acorde polo pleno a constitución da Xunta de Goberno Local, cuxa existencia xa é tradicional neste Concello, e que contaría con catro membros, o alcalde, que a presidiría, e as tres persoas que ocuparán as tenencias de Alcaldía, xa designadas polo Sr. alcalde, tal como se informou ó pleno na presente sesión. Polo referido ó réxime de sesións ordinarias, celebraríanse tres cada mes, os días 1, 11 e 21, ou o día hábil inmediatemente posterior en caso de que foran festivos. A indemnización por asistencia ás sesións da Xunta de Goberno para os concelleiros sen adicación parcial, será de 200 euros por cada sesión. (. ) De seguido a Corporación, en votación ordinaria e por maioría de sete votos favorables, dos concelleiros do BNG, con tres votos contrarios, dos do PP e unha abstención, do do PSOE, acorda aprobar a proposta presentada polo grupo de goberno sobre a existencia e composición da Xunta de Goberno Local e sobre o importe das asistencias dos seus membros.” “OITAVO.–DELEGACIÓN DE COMPETENCIAS DO PLENO NA ALCALDÍA E NA XUNTA DE GOBERNO LOCAL. Dase conta da proposta do grupo de goberno, de delegar competencias plenarias na Alcaldía e na Xunta de Goberno, coa finalidade principal de axilizar a adopción de acordos sobre diferentes materias dunha importancia sempre relativa, posto que as competencias importantes veñen reservadas pola lexislación vixente ó pleno e non son delegables. O acordo que se adopte nese sentido debe contar co voto favorable da maioría absoluta do número legal de membros da corporación, e a proposta faise non mesmos términos que as normas sustantivas que relacionan as competencias delegables, polo que, segundo o informado polo Secretario-Interventor, o acordo cumpriría co establecido na lexislación aplicable. A proposta do grupo de goberno é que se deleguen na comisión de goberno as competencias recollidas no artigo 22-4 da Lei 7/1985, do 2 de abril, reguladora das bases do réxime local, que veñen relacionadas nas letras j), k), m), ñ) e q) do apartado 2 dese mesmo artigo. Sometido seguidamente o asunto a votación ordinaria, o Pleno da Corporación, por unanimidade dos seus once membros, o que por suposto representa a maioría absoluta do seu número legal de membros, acorda delegar na Alcaldía e na Comisión Municipal de Goberno as súas competencias reseñadas nas letras j), k), m), ñ) e q) do apartado 2 do artigo 22 da Lei 7/1985, do 2 de abril, reguladora das bases do réxime local.” San Sadurniño, 1 de xullo de 2015. O alcalde Secundino García Casal